གཉིས་པ།བོད་ཀྱི་ཁ་ལ་བདེ་ཆེད་ཡིག་གཟུགས་ཅུང་ཟད་རེ་འགྱུར་བ་ལྟར་དུ་གླེགས་བམ་གྱི་གཞུང་རྣམས་སུ་བཀོད་པའི་སྐོར་ཛ་དིའཔ་ཞེས་པ་འཛམ་བུའི་གླིང་དུ་འབོད་པ་ནི་དིའཔ་གླིང་དུ་བསྒྱུར་པ་དོན་བསྒྱུར་དང༌།ཛ་ཁ་ལ་བདེ་ཆེད་སྔོན་འཇུག་འ་སྦྱར།བརྩེགས་མ་ཕྲལ།རྣམ་དབྱེ་འབྲེལ་སྒྲ་སྦྱར་ནས་བོད་ཡིག་གི་འགྲོ་སྟངས་དང་བསྟུན་ཏེ་འཛམ་བུའི་གླིང་ཞེས་སུ་གྲུབ།དེ་བཞིན་དུ་ཀལྤ་ཞེས་པ་དུས་རིང་མོའི་མིང་ལ་བསྐལ་པ་ཞེས་སྔོན་འཇུག་བ་དང་ས་མགོ་སྦྱར་བ་དང༌།ཀུར་ཞེས་པ་ཡི་གེ་ཕྲལ་བ་ཙམ་དུ་མ་ཟད་ཡིག་གཟུགས་འགྱུར་བའི་སྨན་ག་བུར་དང༌།ཀུངྐུ་མ་ཞེས་པ་གུར་གུམ་དུ་འགྱུར་བ་དང༌།སིངྷ་ཞེས་པ་སེང་གེའམ་སེངྒེ་རུ་འགྱུར་བ་དང༌།པུསྟི་ཀ་ཞེས་པ་གླེགས་བམ་སྟེ་པོ་ཏི་རུ་འགྱུར་བ་སོགས་འདི་འདྲ་བགྲང་གིས་མི་ལང་བ་ཡོད་པས་འདིར་འགའ་རེ་དཔེར་བརྗོད་པ་ཙམ་གྱིས་གཞན་རྣམས་ཀྱང་མཚོན་པར་བྱའོ།།